
Text rozhodnutia
Súd: Krajský súd Prešov Spisová značka: 1Sd/32/2016 Identifikačné číslo súdneho spisu: 8016200364 Dátum vydania rozhodnutia: 28. 06. 2016 Meno a priezvisko sudcu, VSÚ: JUDr. Viera Zoľáková ECLI: ECLI:SK:KSPO:2016:8016200364.1 ROZSUDOK V MENE SLOVENSKEJ REPUBLIKY Krajský súd v Prešove samosudkyňou JUDr. Vierou Zoľákovou v právnej veci navrhovateľky I. C., bytom v A., P. XXXX/X proti odporkyni Sociálnej poisťovni, ústredie v Bratislave, ul. 29. augusta č. 8, Bratislava, o starobný dôchodok takto r o z h o d o l : Súd p o t v r d z u j e rozhodnutie odporkyne zo dňa 12. februára 2016 č. 556 015 6041 0. Náhradu trov konania účastníkom n e p r i z n á v a . o d ô v o d n e n i e : Odporkyňa preskúmavaným rozhodnutím zo dňa 12. februára 2016 č. 556 015 6041 0 podľa § 65 a § 82 zákona č. 461/2003 Z.z. o sociálnom poistení v znení neskorších predpisov navrhovateľke od 15. januára 2015 priznala starobný dôchodok v sume 358,80 EUR mesačne. Výrok rozhodnutia odôvodnila tým, že poukázala na ustanovenie § 65 ods. 1 zákona č. 461/2003 Z.z. v znení zákona č. 555/2007 Z.z. a konštatovala, že navrhovateľka k 15. januáru 2016 získala 15 678 dní obdobia dôchodkového poistenia, ktorého presný rozpis je uvedený v priloženom osobnom liste dôchodkového poistenia Pri posúdení nároku na dôchodok a určení jeho sumy boli zhodnotené všetky preukázané obdobia dôchodkového poistenia vrátane dôb za obdobie dôchodkového poistenia podľa zákona č. 461/2003 Z.z. v znení neskorších predpisov považujú. Získanie ďalšieho obdobia dôchodkového poistenia nebolo preukázané. Navrhovateľka získala 42 rokov a 348 dní obdobia dôchodkového poistenia, čím splnila podmienky nároku na starobný dôchodok 15. januára 2016. Ďalej poukázala na ustanovenie § 66 ods. 1 zákona č. 461/2003 Z.z. a podrobne opísala spôsob výpočtu výšky priznaného starobného dôchodku navrhovateľky. Uviedla, že suma starobného dôchodku patriaca za obdobie dôchodkového poistenia do vzniku nároku na starobný dôchodok je 356,90 EUR mesačne. Je určená ako súčin priemerného osobného mzdového bodu, obdobia dôchodkového poistenia a aktuálnej dôchodkovej hodnoty. Priemerný osobný mzdový bod 0,7557 x 42,9535 rokov obdobia dôchodkového poistenia x aktuálna dôchodková hodnota 10,9930 = 356,90 EUR mesačne. Ďalej citovala ustanovenie § 82b zákona č. 461/2003 Z.z. v znení zákona č. 140/2015 Z.z., podľa ktorého poberateľovi starobného dôchodku vzniká nárok na zvýšenie sumy starobného dôchodku na sumu minimálneho dôchodku, ak poberateľ tohto dôchodku: a) získal najmenej 30 rokov kvalifikovaného obdobia dôchodkového poistenia, b) uplatnil si nárok na pozostalostný dôchodok podlá zákona č. 461/2003 Z.z. v znení neskorších predpisov, nárok na dôchodok podlá zákona č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, nárok na pozostalostný dôchodok na základe zmluvy o poistení dôchodku zo starobného dôchodkového sporenia podlá zákona č. 43/2004 Z.z. o starobnom dôchodkovom sporení a o zmene a doplnení niektorých zákonov v znení neskorších predpisov, ak boli splnené podmienky nároku na dôchodok podlá uvedených právnych predpisov, a c) suma starobného dôchodku vrátane sumy pozostalostného dôchodku podľa zákona č. 461/2003 Z.z. v znení neskorších predpisov, sumy dôchodkov podlá zákona č. 328/2002 Z.z. v zneni neskorších predpisov, sumy pozostalostného dôchodku na základe zmluvy o poistení dôchodku zo starobného dôchodkového sporenia podlá zákona č. 43/2004 Z.z. v znení neskorších predpisov, sumy dôchodkov vyplácaných z cudziny nedosahuje sumu minimálneho dôchodku zodpovedajúcu získanému počtu rokov kvalifikovaného obdobia dôchodkového poistenia. Kvalifikovaným obdobím dôchodkového poistenia je obdobie dôchodkového poistenia získané pred 1. januárom 1993, v cudzine {cudzinou je štát, s ktorým má Slovenská republika uzatvorenú zmluvu o sociálnom zabezpečení, iný členský štát Európskej únie, štáty Európskeho združenia voľného obchodu, ktorými sú Islandská republika, Nórske kráľovstvo, Lichtenštajnské kniežactvo a Švajčiarska konfederácia), v kalendárnom roku, v ktorom boli splnené podmienky nároku na starobný dôchodok, a obdobie dôchodkového poistenia získané v kalendárnom roku, za ktorý patrí osobný mzdový bod najmenej v hodnote 0,241. Uviedla, že navrhovateľke ku dňu, od ktorého žiada priznať starobný dôchodok získala 15 678 dní kvalifikovaného obdobia dôchodkového poistenia, ktorého presný rozpis je uvedený v priloženom osobnom liste dôchodkového poistenia na určenie minimálneho dôchodku. Navrhovateľka získala 42 rokov a 348 dní kvalifikovaného obdobia dôchodkového poistenia. Suma minimálneho dôchodku je podľa § 82b ods. 1 zákona č. 461/2003 Z.z. v znení zákona č. 140/2015 Z.z. určená v závislosti od sumy životného minima pre jednu plnoletú fyzickú osobu podľa zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov platnej k 1. januáru kalendárneho roka, v ktorom sa určuje suma dôchodku, a od počtu získaných rokov kvalifikovaného obdobia dôchodkového poistenia. Suma životného minima platná k 1. januáru 2016 je 198,09 EUR mesačne. Suma minimálneho dôchodku za 30 rokov kvalifikovaného obdobia dôchodkového poistenia je 136 % sumy životného minima, za 31. až 39. rok kvalifikovaného obdobia dôchodkového poistenia sa percentuálna suma minimálneho dôchodku 136 % zvyšuje o 2 % sumy životného minima za každý rok kvalifikovaného obdobia dôchodkového poistenia, za 40. a každý ďalší rok kvalifikovaného obdobia dôchodkového poistenia sa percentuálna suma minimálneho dôchodku patriaca za 39 rokov kvalifikovaného obdobia dôchodkového poistenia zvyšuje o 3 % sumy životného minima. Suma minimálneho dôchodku za 42 rokov kvalifikovaného obdobia dôchodkového poistenia je 163 % zo sumy životného minima 198,09 EUR mesačne, to znamená 322,90 5UR mesačne. Keďže suma starobného dôchodku navrhovateľky je 358,80 EUR mesačne a je vyššia ako suma minimálneho dôchodku 322,90 EUR mesačne, navrhovateľke nevznikol nárok na zvýšenie na sumu minimálneho dôchodku podľa § 82b zákona č. 461/2003 Z.z. v znení zákona č. 140/2015 Z.z. Proti tomuto rozhodnutiu podala navrhovateľka návrh na jeho preskúmanie, ktoré odôvodnila tým, že žiada o prepočítanie výšky starobného dôchodku, lebo má odrobených 42 rokov a 348 dní a priznaná suma je nízka. Odporkyňa v písomnom vyjadrení k opravnému prostriedku uviedla, že námietkam navrhovateľky nie je možné vyhovieť, lebo z obsahu spisového materiálu vyplýva, že navrhovateľka žiadosťou zo dňa 15. januára 2016 požiadala o priznanie starobného dôchodku od 15. januára 2016. Suma starobného dôchodku bola určená v súlade s ustanovením § 66 ods. 1 zákona, podľa ktorého suma starobného dôchodku sa určí ako súčin priemerného osobného mzdového bodu, obdobia dôchodkového poistenia získaného ku dňu vzniku nároku na starobný dôchodok a aktuálnej dôchodkovej hodnoty. Presný spôsob výpočtu sumy starobného dôchodku navrhovateľky je obsiahnutý v odôvodnení napadnutého rozhodnutia, ktorého sa v celom rozsahu aj na účely tohto súdneho konania pridržiavame. Navrhovateľka vychovala dve deti a 55 rokov veku dosiahla 15. októbra 2010, dôchodkový vek dosiahla podľa § 65 ods. 6 zákona pripočítaním 63 kalendárnych mesiacov k veku 55 rokov, teda 15. januára 2016. Navrhovateľka získala v rozhodujúcom období 11 326 dní dôchodkového poistenia, to znamená 31,0302 rokov dôchodkového poistenia. Podľa § 63 ods. 1 zákona priemerný osobný mzdový bod na určenie sumy dôchodkovej dávky sa určil ako podiel súčtu osobných mzdových bodov dosiahnutých v jednotlivých kalendárnych rokoch rozhodujúceho obdobia a obdobia dôchodkového poistenia v rozhodujúcom období, ak tento zákon neustanovuje inak. V súlade s uvedeným je hodnota priemerného osobného mzdového bodu 0,7557. Suma starobného dôchodku bola určená v súlade s § 66 ods. 1 zákona (podrobný výpočet je uvedený v napadnutom rozhodnutí) ako súčin priemerného osobného mzdového bodu (0,7557), obdobia dôchodkového poistenia získaného ku dňu vzniku nároku na starobný dôchodok (42,9535 rokov) a aktuálnej dôchodkovej hodnoty (10,9930 EUR). V súlade s uvedeným je suma starobného dôchodku 356,90 EUR mesačne. Suma starobného dôchodku bola následne zvýšená podľa § 82 zákona o 1,90 EUR na základe opatrenia Ministerstva práce, sociálnych vecí a rodiny Slovenskej republiky č. 283/2015 Z.z. na sumu 358,80 EUR mesačne. Doba zamestnania (poistenia) navrhovateľky hodnotiteľná ako obdobie dôchodkového poistenia bola navrhovateľke na účely výpočtu sumy jej starobného dôchodku' zhodnotená na základe spisového a evidenčného materiálu, nachádzajúceho sa v ústrednej v evidencii odporkyne. Aj z obsahu opravného prostriedku navrhovateľky vyplýva, že odporkyňou zistená doba poistenia navrhovateľky v rozsahu 42 rokov a 348 dní nie je medzi účastníkmi konania sporná. Rovnako na základe spisového a evidenčného materiálu boli navrhovateľke na účel výpočtu sumy jej starobného dôchodku zhodnotené aj hrubé zárobky (vymeriavacie základy). Navrhovateľka žiadne konkrétne námietky vzťahujúce sa na výšku jej hrubých S zárobkov (vymeriavacích základov), z ktorých bolo pri výpočte sumy jej starobného dôchodku napadnutým rozhodnutím vychádzané, neuvádza. Dôchodkové nároky navrhovateľky boli napadnutým rozhodnutím posúdené správne a v zmysle platných právnych predpisov. Odporkyňa navrhla preskúmavané rozhodnutie ako vecne správne potvrdiť. Podľa ustanovenia § 65 ods. 1 zákona č. 461/2003 Z.z. v znení zákona č. 555/2007 Z.z. nárok na starobný dôchodok vzniká získaním 15 rokov obdobia dôchodkového dosiahnutím dôchodkového veku. Podľa ustanovenia § 66 ods. 1 zákona č. 461/2003 Z.z. suma starobného dôchodku určená ako súčin priemerného osobného mzdového bodu, obdobia dôchodkového poistenia a aktuálnej dôchodkovej hodnoty. Suma starobného dôchodku sa ďalej podľa § 82 zákona č. 461/2003 Z.z. v znení neskorších predpisov zvyšuje odo dňa priznania dôchodku o 1,90 EUR mesačne (o pevnú sumu zvýšenia starobného dôchodku ustanovenú v § 1 písm. a) opatrenia Ministerstva práce, sociálnych vecí a rodiny Slovenskej republiky č. 283/2015 Z.z.) na 358,80 EUR mesačne. Podľa § 82b zákona č. 461/2003 Z.z. v znení zákona č. 140/2015 Z.z., podľa ktorého poberateľovi starobného dôchodku vzniká nárok na zvýšenie sumy starobného dôchodku na sumu minimálneho dôchodku, ak poberateľ tohto dôchodku: a) získal najmenej 30 rokov kvalifikovaného obdobia dôchodkového poistenia, b) uplatnil si nárok na pozostalostný dôchodok podlá zákona č. 461/2003 Z.z. v znení neskorších predpisov, nárok na dôchodok podlá zákona č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, nárok na pozostalostný dôchodok na základe zmluvy o poistení dôchodku zo starobného dôchodkového sporenia podlá zákona č. 43/2004 Z.z. o starobnom dôchodkovom sporení a o zmene a doplnení niektorých zákonov v znení neskorších predpisov, ak boli splnené podmienky nároku na dôchodok podlá uvedených právnych predpisov, a c) suma starobného dôchodku vrátane sumy pozostalostného dôchodku podľa zákona č. 461/2003 Z.z. v znení neskorších predpisov, sumy dôchodkov podlá zákona č. 328/2002 Z.z. v znení neskorších predpisov, sumy pozostalostného dôchodku na základe zmluvy o poistení dôchodku zo starobného dôchodkového sporenia podlá zákona č. 43/2004 Z.z. v znení neskorších predpisov, sumy dôchodkov vyplácaných z cudziny nedosahuje sumu minimálneho dôchodku zodpovedajúcu získanému počtu rokov kvalifikovaného obdobia dôchodkového poistenia. Z administratívneho spisu bolo zistené, že navrhovateľa žiadosťou spísanou dňa 15.01.2016 požiadala o priznanie starobného dôchodku od 15.01.2016. V administratívnom spise sa nachádza osobný list dôchodkového poistenia, ktorý je zároveň prílohou preskúmavaného rozhodnutia. Na základe zisteného stavu odporkyňa vydala preskúmané rozhodnutie zo dňa 12. februára 2016 č. 556 015 6041 0. Preskúmaním veci súd dospel k záveru, že opravný prostriedok navrhovateľky nie je dôvodný. Odporkyňa pri vypočítaní výšky starobného dôchodku navrhovateľky vychádzala z doby poistenia navrhovateľky v rozsahu 42 rokov a 348 dní. Pre účely starobného dôchodku zhodnotila hrubé zárobky. Navrhovateľka v opravnom prostriedku neuviedla v čom vidí nesprávnosť zhodnotenej doby poistenia a jej hrubých zárobkov, ktoré by odporkyňa nezhodnotila pri priznávaní výšky starobného dôchodku. Vzhľadom na uvedené súd považuje rozhodnutie odporkyne za vydané v súlade so zákonom, lebo nezistil žiadne pochybenie pri výpočte výšky starobného dôchodku, preto toto rozhodnutie súd ako vecne správne podľa § 250q ods. 2 O.s.p. potvrdil. O trovách konaniach súd rozhodol podľa § 250k ods. 1 O.s.p. v spojení s ustanovením § 250l ods. 2 O.s.p. a žiadnemu z účastníkov nepriznal náhradu trov konania, pretože navrhovateľka v konaní nebola úspešná a odporkyňa zo zákona nemá nárok na náhradu trov konania. Poučenie: Proti tomuto rozsudku je prípustné odvolanie do 15 dní odo dňa jeho doru- čenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2016:8016200364.1 (dáta aktuálne k 12. 11. 2026). Záväzné je znenie zverejnené súdom.




